Diari Oficial de la Generalitat Valenciana


Sumari del DOGV 6383, del 25-10-2010 (2010/10041)

Notificació de la sentència dictada en el judici verbal de desnonament per falta de pagament número 402/2010.
-------------------------------------------------------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10709


Organisme emissor
:   Jutjat de Primera Instància i Instrucció Número 3 d'Alcoi

Tipus de document
:   Edicte

Notificació de la sentència dictada en el judici verbal de desnonament per falta de pagament número 402/2010. [2010/10194]  
Verbal desnonament falta pagament 000402/2010  
De: Milagros Cardona Moltó.  
Procurador: Antonio Penadés Martínez.  
Contra: Daniel Martínez Rubio.  
Procurador/a: -   
En aquest procediment de desnonament per falta de pagament, seguit a instàncies de Milagros Cardona Moltó contra Daniel Martínez Rubio, s'ha dictat la sentència, que, literalment, és com segueix:   
«Dispositiva   
Estime de forma íntegra la demanda interposada pel procurador dels tribunals senyor Penadés Martínez, en nom i representació de Milagros Cardona Moltó, contra Daniel Martínez Rubio:   
Declare resolt el contracte d'arrendament subscrit entre ambdues parts, sobre l'habitatge siti al carrer de Bernat Fenollar, número 1, 3r, d'Alcoi, amb la condemna al desnonament d'aquest i l'advertència de llançament per al 5 d'octubre de 2010, a les 10.00 hores, si esdevé ferma la sentència i l'actor sol·licita de forma deguda que s'execute.   
Condemne el demandat a pagar a l'actor la suma corresponent a les rendes de març de 2010 i els retards pendents, produïts amb anterioritat a la demanda i no pagats per la demandada, més les despeses de llum i aigua corresponents a aquest període, així com a pagar les rendes produïdes i no pagades des de la data de presentació de la demanda fins a la celebració de l'acte de la vista, en concret, mensualitats d'abril a juliol de 2010 i les despeses de llum i aigua corresponents a aquests mesos, i condemne també a pagar les rendes produïdes fins al lliurament de la possessió de la finca a l'actor, amb el llançament efectiu de la demandada, i descomptant 400 euros lliurats pel demandat a l'actora en el moment de ser citat per al judici, cosa que fa un total reclamat de 1.547,34 euros, i tot això amb els interessos en els termes fixats en el fonament quart d'aquesta sentència; es fa condemna expressa a costes.   
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació que podrà preparar-se davant d'aquest Jutjat dins del termini de cinc dies comptador des de l'endemà de la notificació. D'acord amb la disposició addicional 15a de la Llei Orgànica del Poder Judicial (LO 1/2009, que modifica la LO 6/1985), la part que prepare un recurs contra aquesta resolució, com a requisit indispensable per a tramitar-lo, haurà de constituir un dipòsit de 50 euros el compte de dipòsits i consignacions d'aquest Jutjat.   
Per a materialitzar el dipòsit esmentat, haurà d'especificar en el resguard d'ingrés, en el camp «Concepte», que es tracta d'un recurs, seguit del codi 02 i la paraula «Apel·lació». L'ingrés del dipòsit ha d'acreditar-se amb una còpia del resguard d'ingrés que caldrà presentar juntament amb l'escrit de preparació del recurs. L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. En són exclosos els litigants que tinguen reconegut el dret d'assistència jurídica gratuïta (Instrucció del secretari general de l'administració de justícia de 4.11.2009). Si el recurs és estimat totalment o parcialment, la part haurà de sol·licitar la devolució del dipòsit mitjançant un escrit que cal presentar davant d'aquest Jutjat, una vegada hi hagen estat tornades les actuacions.   
Aquesta és la meua sentència, que pronuncie, mane i firme».   
I atés que el demandat, Daniel Martínez Rubio, ha fet cas omís, expedisc aquest edicte a fi que li valga de notificació de forma deguda.  
Alcoi, 23 de setembre de 2010.- El secretari judicial: Óscar Daniel Ludeña Benítez.